b"\n_START_ARTICLE_\nKermur de Legal\n_START_SECTION_\nBiografia\n_START_PARAGRAPH_\nDurant diversos decennis i fins a una edat avan\xc3\xa7ada, Legall va jugar partides amb apostes al Caf\xc3\xa9 de la R\xc3\xa9gence, que era el principal centre escaqu\xc3\xadstic internacional en aquell temps. A l'obra Le Neveu de Rameau, Diderot el menciona com a un vell habitual del caf\xc3\xa8. La difer\xc3\xa8ncia de nivell entre el jugador professional i el seu adversari era en aquell temps compensada per un h\xc3\xa0ndicap o avantatge donat, com ara (pe\xc3\xb3 i sortida, pe\xc3\xa7a menor, torre, etc.)_NEWLINE_A partir de 1741, Legall va ser el professor de Fran\xc3\xa7ois-Andr\xc3\xa9 Danican Philidor, qui poc despr\xc3\xa9s esdevindria el millor mestre d'escacs del segle\xc2\xa0xviii. Fins que finalment fou ven\xc3\xa7ut pel seu alumne, Legall fou considerat com el jugador d'escacs m\xc3\xa9s fort de Fran\xc3\xa7a._NEWLINE_En la hist\xc3\xb2ria dels escacs, el seu nom \xc3\xa9s associat al mat de Legal, jugat en una partida contra Sant-Brie a Par\xc3\xads el 1750. Desgraciadament no queden rastres de cap altra partida jugada per ell."